بئیلقان رایونو زنگین تاریخه مالیک‌دیر، بئیلقان رایونو ۱۹۳۹-جو ایلین ژانویه آیین‌دا ژدانوو آدی ایله یارانمیش‌دیر. ۱۹۶۳-جو ایلده رایون لغو ائدیله‌رک ایمیشلی رایونو ایله بیرلشدیریلمیش، مرکزی ایمیشلی شهری اوْلموش‌دور. ۱۹۶۴-جو ایلده یئنی‌دن آیریلاراق ژدانوو اوْلموش‌دور. آذربایجان شوروی ۱۹ مارس ۱۹۸۹-جو ایل تاریخ‌لی قراری ایله رایونون آدی دییش‌دیری‌له‌رک اراضی‌ده خارابالیقلاری قالمیش قدیم تاریخی بئیلقان شهری‌نین آدی وئریلمیش‌دیر. قدیم بئیلقان شهری‌نین اساسینین ۴-جو عصرده قویولماسی ایحتیمال اوْلونماقلا ۱۳-جو عصرده داغیلدیغی تاریخی حقایق‌دیر. قدیم ایپک یوْلونون بورادان کئچمه‌سی بئیلقانین برده (شهر)، گنجه و تبریزله علاقه‌سینی گئنیشلندیرمیش‌دیر.